स्कूल जाने की एक रात पहले की तैयारी गर्मियों से ही तैयारी करना पूरे दिन को अच्छी तरह से गुजारना
ट्रांसपोर्ट के बारे में पहले से ही सोच लेने से आपको अगले दिन कोई दिक्कत नहीं आएगी। पहले दिन की शुरुआत ही यदि इस चिंता के साथ करेंगे कि मैं कैसे समय पर स्कूल पहुँच पाऊंगा, तो आपका सारा दिन ही चिंता में जाएगा। आपको पहले दिन तो कैसे अपने स्कूल पहुँचना है, इस बारे में सोचकर ज़रा सी चिंता तो होगी, लेकिन धीरे-धीरे सब कुछ पटरी पर आ जाएगा। यहाँ पर स्कूल तक पहुँचने के कुछ तरीके दिए गए हैं:   यदि आप पास में ही कहीं रहते हैं, तो आप पैदल ही स्कूल जा सकते हैं। यह कसरत करने का भी एक अच्छा तरीका है। हर दिन ऐसा कर के आपका व्यायाम भी हो जाएगा और आप फिट भी रहने लगेंगे। पैदल चलना, हमारे अंदर मौजूद तनाव के स्तर को कम करता है, तो यदि आपको किसी भी बात की चिंता है, तो पैदल चलने से इस में कमी आएगी। आप अपने मम्मी-पापा को भी स्कूल तक ले जाने का बोल सकते हैं। भले ही आप के पैरेंट्स हर दिन आपको स्कूल तक ले जाने में समर्थ ना हों, तब भी सिर्फ पहले दिन तो उनसे मदद मांग ही सकते है। अधिकांश स्कूल्स अपनी ओर से बस की सुविधा देते हैं। ये बस आपको आपके घर के सामने से बिठा कर स्कूल तक ले जाने की सुविधा देतीं हैं। कार पूल कर लें, इस तरह से आपको हर दिन अपने पैरेंट्स पर निर्भर नहीं रहना पड़ेगा। एक बार आप स्कूल जाना शुरू दें, तो कमरे को साफ करने का ख्याल आपके मन में आ भी नहीं पाएगा, और सच कहें, तो आपको समय भी नहीं मिलेगा। अपने कमरे को अच्छी तरह से साफ कर के हर एक चीज़ व्यवस्थित कर लें, ताकि अगले दिन जब आप वापस लौटें, तो आपको आराम मिले। विशेष रूप से यदि आप इस पहले दिन में लोगों पर पड़ने वाले अपने प्रभाव के बारे में सोच कर परेशान हैं, तो अपनी अगले दिन पहनने वाली ड्रेस को अच्छी तरह से प्रेस कर के बेड के पास रख लें, ताकि अगले दिन आपको इन्हें ढूँढने की ज़रूरत ना पड़े और ना ही किसी तरह कि कोई भी समस्या उत्पन्न हो सके। और इसके साथ ही एक दिन पहले, कपड़ों का चयन करने के लिए आपके पास काफी समय होगा।   कपड़ों के बारे में कोई भी सलाह आपके व्यक्तित्व के पर निर्भर करेगी, फिर भले ही आप कुछ बहुत हल्का सा पहन कर जाने वाले हैं। यदि आपने इन्हें पहले ना धोकर रखा हो, तो इसे पहनने से पहले इसे अच्छी तरह से धो लें, ताकि इस पर किसी भी तरह का कोई दाग-धब्बा ना रह जाए। वैसे तो हर स्कूल की अपनी एक यूनिफॉर्म होती है, तो यदि आप चाहें तो इसके साथ ही कुछ एक्सेसरीज़ का उपयोग भी कर सकते हैं। बस एक बात याद रखें कि ऐसा कुछ भी ना पहन कर जाएँ, जो आपके स्कूल के नियमों के खिलाफ हो! आप को शायद इसी तरह की सलाह पहले भी दी गई हो। यद्यपि कुछ लोगों के लिए 5 से 6 घंटे की नींद भी काफ़ी होती है, लेकिन फिर भी अगले दिन, दिनभर तरो-ताज़ा रहने के लिए, आपको कम से कम 8 घंटे की नींद तो ले ही लेनी चाहिए। यदि आप की उम्र 16 साल से कम है, तो आपको पर्याप्त नींद लेने की ज़रूरत है! आपका शरीर अभी तैयार हो रहा है, तो आपको अच्छी तरह से आराम करने की ज़रूरत है।   यदि आप गर्मियों में बहुत ज़्यादा देर तक जागा करते थे, तो आपको स्कूल जाने वाले दिन से पहले ही, सुबह जल्दी उठने और रात को जल्दी सोना शुरू कर देना चाहिए। इस तरह से आपके पास में खुद को इस समय के साथ अनुकूल बनाने के लिए काफ़ी समय होगा। यदि आप को सोने में तकलीफ़ का सामना करना पड़ रहा है, तो इलेक्ट्रॉनिक डिवाइस से दूरी बना लें। इस की जगह पर कुछ किताबें पढ़ना शुरू कर दें। इस तरह से आप खुद-ब-खुद थकान महसूस करने लगेंगे। औसत लोग जो अपने इस पहले दिन में परेशानी का सामना करते हैं, ये वही लोग होते हैं, जो गर्मियों में ज़्यादा से ज़्यादा समय घर पर ही आराम करते हैं। यद्यपि गर्मियों की छुट्टियाँ होतीं ही इसलिए हैं, कि आप खूब खेलें और बहुत मज़े करें। आपको खुद को व्यस्त रखना चाहिए। यहाँ पर खुद को व्यस्त रखने के कुछ तरीके दिए गए हैं:   गर्मियों के लिए एक अच्छा सा काम ढूँढ लें, यह खुद को व्यस्त रखने का एक अच्छा तरीका है। इस तरह से ना सिर्फ़ आप सारा दिन व्यस्त रहेंगे, बल्कि आपको अनुभव भी प्राप्त होगा। हो सकता है यह अनुभव अप को बाद में काम आ जाए। और हो सकता है, कि इस काम के जरिये अप कि कुछ कमाई भी हो जाए, तो इस से बेहतर और क्या होगा। किसी स्पोर्ट टीम में शामिल होना भी एक अच्छा उपाय है, यह आपको व्यस्त तो रखेगा ही, इस के साथ ही आप स्वस्थ भी रहेंगे। और जब अप स्कूल जाएँगे, तो और भी ज्यादा फिट नजर आयेंगे। ऐसे ही लोगों को स्कूल के पहले दिन में समस्याओं का सामना करना पड़ता है, जो गर्मियों में कुछ भी नहीं सीखते। कुछ सीखने से आपके दिमाग को सीखने की आदत हो जाती है। सीखना मतलब बोरियत भरा काम नहीं होना चाहिए! आप जो चाहें, सीख सकते हैं, फिर भले ही यह कोई कला हो या कोई भाषा। सिर्फ़ अपने दिमाग़ को सीखने की आदत डालकर रखें। इस से आप को स्कूल के दौरान सीखने में सहायता मिलेगी। इस तरह से आप का दिमाग भी सक्रिय बना रहेगा।  यदि आप को अपने क्लास में पढाए जाने वाले टॉपिक्स की जानकारी है, और आप इस क्लास में अच्छे ग्रेड भी पाना चाहते हैं, तो इन टॉपिक्स को अच्छे से और पहले से तैयार करने के लिए, इन्हें ऑनलाइन खोजें और एक-एक कर के पढना शुरू कर दे। इस तरह से आप इस विषय से सम्बंधित सारी जानकारी पा लेंगे। और आप स्कूल जाने से पहले ही उस विषय को थोडा-बहुत तो जरुर पढ़ ही लेंगे! यदि आपके पड़ोस में ऐसा कोई भी फ़्रेंड मौजूद है, जो भी आपके स्कूल जाने वाला है, तो उसके साथ अपने संबंधों को और भी अच्छा बना लें। गर्मियों का ज़्यादा से ज़्यादा हिस्सा उनके ही साथ में बिताएँ। हालाँकि स्कूल के पहले दिन को लेकर हर किसी के मन में चिंता तो हो ही जाती है, लेकिन अपने आसपास ऐसे लोगों के होने से यह चिंता ज़रा सी कम हो जाती है। और यदि आपका ही कोई दोस्त आपके साथ स्कूल जाएगा तो इस तरह से यदि आपको स्कूल में अच्छा ना महसूस हो, इस समय में आपका साथ देने वाल एक कोई हाथ तो होगा। यह सब से ज़रूरी बात है, कि स्कूल जाने से पहले ही ज़रूरत की सारी चीज़ों को इकठ्ठा कर लें। हर क्लास में लगने वाले जरुरी उपकरण ले आएँ। आप चाहें, तो ऑनलाइन भी इन सारी चीज़ों की लिस्ट खोज कर इन्हें पा सकते हैं, इस लिस्ट का प्रिंट निकाल कर, इसे स्टोर पर ले जाएँ और वहाँ से ये सारी चीज़ें खरीद लें। नहीं तो किसी स्टेशनरी शॉप पर जा कर भी अपनी क्लास बता कर उसके अनुसार सारा सामान ला सकते हैं, स्टेशनरी शॉप वालों को भी पता रहता है, कि आपको किस क्लास में क्या-क्या चीज़ें लगने वाली हैं। कुछ चीज़ें, जैसे कि पेन और पेपर तो हर एक क्लास के लिए ज़रूरी होते हैं, तो आप ऐसे बहुत सारे पेन लेकर आ सकते हैं, जो पूरे साल के काम आएँ। यहाँ पर पहले दिन लगने वाली चीज़ों की एक लिस्ट दी गई है:   एक बैग (backpack) जिस के बेल्ट बहुत ही अच्छे हों। रूल्ड पेपर के साथ में एक स्टडी बाइंडर। पेन (लाल और काले रंग के) और HB पेन्सिल्स। स्पाइरल-बाउंड नोटबुक्स; हर एक क्लास के लिए। एक जोड़ी कैंची (scissors)। यदि आप मैथ्स पढ़ रहे हैं, तो एक साइंटिफिक कैल्कुलेटर और ग्राफ पेपर। हैंड सॅनिटाइज़र (hand sanitizer) की एक छोटी बॉटल। कंप्यूटर संबंधी डॉक्युमेंट्स को सेव करने के लिए एक पेन ड्राइव। यदि आप खुद को आराम करने का पूरा समय दे रहे हैं, तो आपको जल्दी उठने में कोई समस्या नहीं होगी। कम से तैयार होने के लिए 1 घंटे का समय दें, और अपनी अलार्म को इसी समय के लिए सेट करें। 8 घंटे की नींद के बाद आपके शरीर को हाइड्रेट करने की जरूरत होगी, तो एक गिलास ठंडा पानी पिएं, ठंडा पानी पीकर आपका शरीर हायड्रेट रहेगा और इस से सारा दिन आप में ऊर्जा का संचार होगा। अच्छे से और लंबे समय तक नहाएँ। नहाने के बाद, रात को तैयार कर के अपने बेड के पास रखे हुए कपड़ों को पहन लें। यदि आख़िरी समय में आपको अपने कपड़े बदलने का मन हो जाए, तो अलमारी खोलें और नए कपडे निकाल लें। लेकिन फिर कपड़े बदलने से पहले एक बार ज़रा घड़ी की ओर ध्यान जरुर दें यदि कुछ समय बचा हो, तो ही इन्हें बदले, वरना आप स्कूल के लिए लेट हो जाएँगे। ध्यान रख कर ही आगे बढ़ें, कि आप के पास नाश्ता करने तक का समय बचता भी है या नहीं। यदि आपकी त्वचा इतनी अच्छी नहीं है और आप इसे अच्छा करना चाहते हैं, तो एक टोनर और स्किन क्रीम खरीद कर लाएँ। एक अच्छी सी क्रीम को कम से कुछ हफ्तों तक लगाने से आपकी त्वचा को फायदा होगा। इसमें बताने वाली कोई बात है ही नहीं, कि अच्छा नाश्ता किस तरह से आपको सारा दिन ऊर्जावान रखता है। ध्यान रखें कि आप नाश्ते में ताज़े फल और सब्जियों का सेवन कर रहे हैं। ऊर्जा के लिए शुगर वाले भोजन भी अच्छे होते हैं, तो आप इन का सेवन भी कर सकते हैं।  यदि आप को कुछ पीने की इच्छा हो रही है, तो ज़रा सी कॉफ़ी आप के लिए उचित होगी। लेकिन इसकी अधिक मात्रा का सेवन करने से बचें, क्योंकि यह आपके अंदर कैफ़ीन की मात्रा को बढ़ा कर, आपके अंदर चिंता और तनाव को पैदा करेगा। देर से पहुँचना आपको और भी ज़्यादा तनाव में डाल सकता है। ऐसा ना हो इस के लिए, कम से कम 15 मिनिट पहले स्कूल पहुँच जाएँ। इस तरह से आपके पास में अपनी क्लास ढूँढने का समय होगा और नये दोस्त बनाने का भी समय मिल जाएगा। अपनी क्लास को ढूँढ लें और वहाँ जाएँ। एक बार आप बैठ जाएँ, तो एक बार क्लास के लिए ज़रूरी हर सामान की जाँच कर लें। यदि टीचर ने आप को कुछ लाने का नहीं कहा, तो एक नोटबुक और पेन्सिल ही काफ़ी है। जब आप क्लास शुरू होने का इंतेज़ार कर रहे हों, तो अपने क्लास में मौजूद छात्रों से बात करना शुरू कर दें। और इस तरह से आपकी अपनी क्लास के लोगों के साथ जान-पहचान बनाने का भी मौका मिलेगा। सवाल करें। क्लास का एक अहम हिस्सा बनें। यदि किसी सवाल का जवाब आपको मालूम हो, तो आगे बढ़ कर जवाब दें। आप पहले दिन से ही अपने आने वाले अच्छे दिनों की तैयारी कर सकते हैं। इस में, अपने टीचर के साथ अच्छे पेश आना, सवाल करना, अच्छे नोट्स तैयार करना और क्लास में मौजूद छात्रों के सामने अच्छी छवि बनाना शामिल है।  अपने बाइंडर में हर कोर्स का सिलेबस रखें। साल भर में ऐसा कई बार होगा जब आपको इन की ज़रूरत होगी। इन्हें किसी ऐसी जगह पर रखें, जहाँ से इसे पा सकना आपके लिए आसान हो, ताकि आपको इसे वापस पाने की माँग करने में शर्म का अनुभव ना करना पड़े! स्कूल में हर कोई पढ़ाई करने और कुछ सीखने ही आता है, लेकिन नए दोस्त बनाने के लिए स्कूल से अच्छी जगह कोई नहीं है। ये दोस्त अपनी क्लास के हों या दूसरी क्लास के, आपके लिए काफी मददगार साबित होंगे। स्कूल में बने इन दोस्तों में से कुछ दोस्त ऐसे भी होंगे, जो शायद उम्र भर के साथी हों। और क्या पता आप को कोई उम्र भर का साथ भी मिल जाए।  यदि आपको किसी तरह की सामाजिक चिंता है, तो अपने अच्छे दोस्त बनाना, इस तरह की परेशानी में आपकी काफ़ी मदद करेगा। आपको इसी तरह के बहुत से लोग मिल जाएँगे, जो इस दौर में आपके साथी बनेंगे! स्कूल क्लब स्कूल की शुरुआत में ही शुरू हो जाते हैं, तो इनकी जानकारी पाने के लिए हर समय नोटिस बोर्ड पर नज़र रखें। अधिकांश स्कूल में कुछ बेहद शानदार क्लब्स होते हैं, फिर आपकी दिलचस्पी किस बात में है, यह कोई मायने नहीं रखता, आप किसी ना किसी क्लब में दिलचस्पी लेने ही लगेंगे। क्या आपको म्यूज़िक पसंद है? तो स्कूल के गिटार क्लब में सम्मिलित हो जाएँ। क्या आपको एक्टिंग करना अच्छा लगता है, तो एक्टिंग क्लास में शामिल हो। या फिर यदि आपको ड्राइंग में रूचि है, तो ड्राइंग क्लास में चले जाएँ। इस तरह से ये क्लब्स आप के लिए नए मित्र बनाने में सहायता करेगी।  यदि स्कूल में आप की पसंद का कोई क्लब मौजूद नहीं है, तो आप खुद ही अपनी पसंद का एक एक नया क्लब शुरू कर सकते हैं! हालाँकि यह सब सुनने में आपको बहुत ज़्यादा लगेगा, लेकिन आपको याद रखना होगा, कि पहले दिन से ही आपको बहुत अच्छा अनुभव होना शुरू हो जाना चाहिए, ताकि आने वाला पूरा साल भी इसी तरह से गुजर सके। आप ऐसे लोगों के साथ होंगे, जिनके साथ आप पूरा साल बिताना है, तो फिर इस दिन को तो अच्छे से गुज़रना ही है। अपनी सारी चिंताओं का सामना करना सीख लें और सारे दिन अपने चेहरे पर अच्छी मुस्कान ले कर आगे बढ़ें। एक समय पर आप वापस घर आ जाया करेंगे। और हो सकता है, कि यह दिन आपके लिए काफी मजेदार और थकान भरा गुजरा हो। क्योंकि इस दिन आप बहुत सारे नए दोस्तों से मिलने वाले होंगे, तो आपका पहला दिन, बाकी के दिनों से कहीं लंबा गुजरेगा। खुद के साथ अच्छा व्यवहार करना ना भूलें। उस दिन मिलने वाले नए दोस्त के साथ स्कूल के बाद कुछ समय बिताने का पूछें। आराम करें और अच्छा महसूस करे; आप अपने इस आने वाले इस साल की अच्छी शुरुआत कर ली है।
आप स्कूल तक कैसे जाने वाले हैं, इस पर विचार करें: एक रात पहले अपना कमरा साफ करें: अपने कपड़े चुन लें और इन्हें अपने बेड के बाज़ू में रख लें: कम से कम 8 घंटे की नींद ज़रूर लें: गर्मियों भर व्यस्त रहें: गर्मियों में कुछ सीखते रहें: कुछ ऐसे लोगों से दोस्ती करें, जो आपके ही स्कूल में जाने वाले हैं: स्कूल के लिए सारा ज़रूरी सामान खरीद लें: सुबह जल्दी उठ जाएँ: अपने दिन के लिए तैयार हो जाएँ: अच्छा और पोषण से भरपूर नाश्ता करें: कम से कम 15 मिनिट पहले स्कूल पहुँच जाएँ: हर क्लास की तैयारी कर के ही जाएँ: क्लास में सक्रिय हो कर शामिल रहें: नए दोस्त बनाने के लिए तैयार रहें: अपनी दिलचस्पी के अनुसार अलग-अलग तरह के क्लब और स्पोर्ट्स टीम की तलाश करें: अपने आप ही मज़े लेने की कोशिश करें: घर वापस आकर, अपने आपको आराम देना ना भूलें:
https://www.wikihow.com/Prepare-For-The-First-Day-of-School https://www.wikihow.com/Prepare-For-The-First-Day-of-School https://www.wikihow.com/Prepare-For-The-First-Day-of-School
Preparing the Night Before Getting Ready Over the Summer Getting Through Your First Day